Tot just abans de la seva mort el 1945, Txerniakhovski llançà l'ofensiva soviètica dins la Prússia Oriental, enfrontant-se al III Exèrcit Panzer. Juntament amb el 2n Front de Bielorússia del General Rokossovski, el qual atacà Prússia Oriental des del sud, dirigint-se cap a Danzig, el 3r Front de Bielorrúsia atacà des de l'est cap a Königsberg, tot i que això significava llançar els seus exèrcits contra una zona densament fortificada. Aquests dos fronts empraren 1.670.000 homes amb 28.360 canons i morters pesats i 3.300 tancs.